რივალდო

რივალდო ვიტორ ბორბა ფერეირა (პორტ.-ბრაზ. Rivaldo Vítor Borba Ferreira; დ. 19 აპრილი 1972, პაულისტა, პერნამბუკუ) — ყოფილი ბრაზილიელი ფეხბურთელი. თამაშობდა შემტევი ნახევარმცველისა და თავდამსხმელის პოზიციაზე. ბრაზილიური ფეხბურთის მუზეუმის დიდების დარბაზის წევრი. რივალდომ თავისი კარიერა ბრაზილიურ საფეხბურთო კლუბ „სანტა-კრუზში“ დაიწყო. შემდეგ გადაბარგდა კლუბ „მოჟი-მირინში“, რომელიც ბრაზილიის ჩემპიონატის ქვედა დივიზიონში ასპარეზობდა. 1993 წელს რივალდო „კორინთიანსის“ წარმომადგენლებმა შენიშნეს და კლუბში მიიწვიეს. საბოლოოდ ბრაზილიელი „კორინთიანსში“ მხოლოდ 1 წელიწადს გაჩერდა, საიდანაც „პალმეირასში“ გადაბარგდა. „პალმეირასში“ ჩატარებული 104 მატჩში რივალდომ 53 ბურთის გატანა შეძლო და ბრაზილიის სერია A-ში გაიმარჯვა. 1996 წელს რივალდომ დატოვა სამშობლო და საბურთაოდ ევროპაში გაემგზავრა. რივალდოს კარგი თამაშით „დეპორტივოს“ წარმომადგენლები დაინტერესდნენ. სწორედ აქედან იწყება რივალდოს აპოგეა. „დეპორტივოში“ რივალდო დიდი მონდომებით თამაშობდა და ერთ სეზონში 21 ბურთის გატანა შეძლო. რივალდოს ასეთი კარგი თამაში და შედეგიანობა მხედველობაში არც კატალონიურ „ბარსელონას“ გამორჩენია. 1997 წელს რივალდო კატალონიურმა „ბარსელონამ“ შეიძინა. „ბარსელონაში“ რივალდომ ბევრს მიაღწია, კლუბში მრავალი ჯილდო მოიგო და გულშემატკივართა დიდი სიყვარულიც დაიმსახურა. რივალდომ „ბარსელონაში“ 5 წელი იასპარეზა. ჩაატარა 157 თამაში და გაიტანა 86 გოლი, რომელთაგან გადამწყვეტი არაერთი აღმოჩნდა კლუბისთვის. 1999 წელს რივალდომ ოქროს ბურთი მოიგო და გახდა ფიფა-ს წლის ფეხბურთელი. ასევე მოიგო ორჯერ ჩემპიონატი და ერთხელ უეფა-ს სუპერთასი. რივალდოს „ბარსელონას“ მთავარ მწვრთნელთან (ლუი ვან გალთან) არაერთხელ მოუვიდა კონფლიქტი. 2002 წელს რივალდომ დატოვა კატალონიური „ბარსელონა“ და სათამაშოდ იტალიურ „მილანში“ გადავიდა. რივალდომ იტალიაში ფეხი ვერ მოიკიდა. სულ „მილანში“ ბრაზილიელმა 22 თამაში ჩაატარა და მხოლოდ 5-ჯერ მოახერხა მეტოქის კარის აღება. 2003 წელს რივალდო სამშობლოში ბრუნდება. თუმცა აქაც ცოტახნით ჩერდება. 2004 წლიდან 2007 წლებში რივალდო საბერძნეთის ჩემპიონატში თამაშობდა, ჯერ „ოლიმპიაკოსის“, ხოლო შემდეგ „აეკის“ შემადგენლობაში. შემდეგ სათამაშოდ წავიდა უზბეკეთის „ბუნიოდკორში“. 2011 წლის 22 იანვარს რივალდო იჯარით გადაბარგდა „სან-პაულუში“. საფეხბურთო კარიერა დაასრულა 2014 წელს „მოჟი-მირინში“. ბრაზილიის ეროვნული ნაკრების შემადგენლობაში რივალდო ორჯერ მსოფლიო ჩემპიონატის მონაწილეა. პირველი მატჩი ეროვნული ნაკრების მაისურით ჩაატარა 1993 წლის 16 დეკემბერს მექსიკის ეროვნული ნაკრების წინააღმდეგ. უკანასკნელი კი — 2003 წლის 19 ნოემბერს ურუგვაის წინააღმდეგ. საერთო ჯამში რივალდომ ბრაზილიის ეროვნულ ნაკრებში ჩაატარა 74 მატჩი და გაიტანა 34 გოლი. 2002 წლის მსოფლიო ჩემპიონატზე ბრაზილიის ნაკრებმა გაიმარჯვა, რომლის შემადგენლობაში რივალდო მე-10 ნომრით ასპარეზობდა. ფინალში ბრაზილიამ გერმანიას სძლია ანგარიშით 2-0. პალმეირასი ბრაზილიის სერია A: 1994 პაულისტას ჩემპიონატი: 1994, 1996 ბარსელონა ლა ლიგა: 1997–98, 1998–99 ესპანეთის თასი: 1997–98 უეფა-ს სუპერთასი: 1997 მილანი იტალიის თასი: 2002–03 უეფა-ს ჩემპიონთა ლიგა: 2002–03 უეფა-ს სუპერთასი: 2003 კრუზეირო მინეიროს ჩემპიონატი: 2004 ოლიმპიაკოსი საბერძნეთის სუპერ ლიგა: 2005, 2006, 2007 საბერძნეთის თასი: 2005, 2006 ბუნედკორი უზბეკეთის სუპერ ლიგა: 2008, 2009, 2010 უზბეკეთის თასი: 2008, 2010 ბრაზილია მსოფლიო ჩემპიონატი: 2002; ფინალისტი: 1998 ზაფხულის ოლიმპიური თამაშების ბრინჯაოს პრიზიორი: 1996 ფიფა-ს კონფედერაციის თასი: 1997 კოპა ამერიკა: 1999 მსოფლიო ჩემპიონატის სიმბოლური ნაკრების წევრი: 1998, 2002 ოქროს ბურთი: 1999 Onze d'Or: 1999 FIFA 100: 2004 ბრაზილიური ფეხბურთის მუზეუმის დიდების დარბაზის წევრი რივალდოს ოფიციალური საიტი დაარქივებული 2011-05-25 საიტზე Wayback Machine. რივალდო — ფიფას ჩანაწერი[დაარქივებული] რივლდოს ფრანგული ფან-საიტი დაარქივებული 2008-07-24 საიტზე Wayback Machine. (პორტუგალიური) CBF profile დაარქივებული 2009-04-14 საიტზე Wayback Machine. რივალდოს ფოტოსურათები დაარქივებული 2013-08-28 საიტზე Wayback Machine. FootballDatabase profile and statistics Midfield Dynamo's 10 Heroes of the Copa América Rivaldo listed in the top 10 http://www.national-football-teams.com/v2/player.php?id=1049 ↑ Museu do Futebol II. Anjos barrocos. Portuguese. Fut Pop Clube (17 მაისი, 2009). ციტირების თარიღი: 15 იანვარი, 2020.